વ્યક્તિગત રીતે ઉપરોક્ત ક્લિનિકલ સાઇકોલોજી યોગ્ય નથી લાગતી. કારણ આદત કે મજબૂરી નહીં, પણ લાગે છે કે સાહેબમાં ભરપૂર આત્મવિશ્વાસ છે. એમનો આત્મવિશ્વાસ આંખો બંધ કરીને બેઠેલા મતદારોની જડબુદ્ધિનો પ્રતાપ છે. એમને ખબર છે કે તે જે કંઈ પણ બોલશે એ બ્રહ્મવાક્ય જ નહીં પણ વિષ્ણુ અને શિવ વાક્ય તરીકે જ લેવામાં આવશે. એટલિસ્ટ આ દેશના બહુમતી લોકો કે જેમને વોટ્સએપ અને ફેસબૂક ઉપર જ દેશભક્તિ આવડે છે. આંખો ખોલીને સત્ય ચકાસવામાં કોઈ રસ નથી. બે-ચાર ટકા એવા લોકો પણ આ દેશમાં મોજૂદ છે કે જેમને સત્ય સાથે લેવાદેવા છે, પણ તેમને તો ઇન્ટલેક્ચ્યુઅલ્સ એટલે કે દેશદ્રોહી જાહેર કરી દેવામાં આવ્યા છે ને? જો રાષ્ટ્રનિર્માણ આવા જ પાયા પર થવાનું હોય તો બે હાથ જોડીને ઇશ્વર સિવાય કોને યાદ કરવા રહ્યા?.